L 280/50
LT
Europos Sąjungos oficialusis leidinys
2022 10 28
(5)
gamintojų buvo paprašyta patikrinti preliminarius duomenis pagal Reglamento (ES) 2019/631 7 straipsnio 5 dalį ir per tris mėnesius nuo pranešimo gavimo pranešti Komisijai apie visas klaidas.
63 lengvųjų automobilių gamintojai ir 42 lengvųjų komercinių transporto priemonių gamintojai pranešė apie klaidas;
(6)
į preliminarius duomenis buvo įtraukti pagal Komisijos įgyvendinimo reglamento (ES) 2017/1153 (2) 7 straipsnio 2 dalį apskaičiuoti lengvųjų automobilių ir pagal Komisijos įgyvendinimo reglamento (ES) 2017/1152 (3) 6 straipsnio 2 dalį apskaičiuoti lengvųjų komercinių transporto priemonių pataisos koeficientai.
Atsižvelgiant į tai, kad visų gamintojų ir jų fondų galutiniai pataisos koeficientai buvo lygūs vienetui, vidutinių savitųjų išmetamų CO2 kiekių pataisyti nereikėjo;
(7)
2 lengvųjų automobilių gamintojų ir vieno lengvųjų komercinių transporto priemonių gamintojo visoms preliminariame duomenų rinkinyje nurodytoms transporto priemonėms Reglamentas (ES) 2019/631 netaikomas.
Vienas lengvųjų automobilių gamintojas nenurodė preliminariame duomenų rinkinyje nė vienos transporto priemonės NEDC savitojo išmetamo CO2 kiekio vertės, todėl šis gamintojas į šį sprendimą neįtrauktas;
(8)
likusiems 30 lengvųjų automobilių gamintojų ir 26 lengvųjų komercinių transporto priemonių gamintojams, kurie apie klaidas duomenų rinkiniuose nepranešė ar ir nepateikė jokio kito atsakymo, preliminarūs duomenys ir preliminarios vidutinio savitojo išmetamo CO2 kiekio bei savitosios teršalų išmetimo normos vertės turėtų būti patvirtinti;
(9)
Komisija patikrino klaidas, apie kurias pranešė gamintojai, apsvarstė jų taisymo priežastis ir preliminarų duomenų rinkinį patvirtino arba atitinkamai patikslino.
Todėl 93 lengvųjų automobilių gamintojų ir 68 lengvųjų komercinių transporto priemonių gamintojų preliminarūs duomenys turėtų būti patvirtinti arba patikslinti;
(10)
pagal Reglamento (ES) 2019/631 4 straipsnį turėtų būti laikoma, kad gamintojas laikosi jam nustatytos savitosios teršalų išmetimo normos, jei šiame sprendime nurodytas jo vidutinis savitasis išmetamo CO2 kiekis neviršija jam nustatytos savitosios teršalų išmetimo normos.
Jei gamintojas yra fondo narys, jo normos laikymasis turėtų būti vertinamas fondo lygmeniu pagal to reglamento 6 straipsnį.
Jei gamintojai arba jų fondai 2020 kalendoriniais metais gali taikyti pagal to reglamento 10 straipsnį nuo savitųjų teršalų išmetimo normų nukrypti leidžiančią nuostatą, vidutinis savitasis išmetamo CO2 kiekis vertinamas pagal jiems nustatytas su nukrypti leidžiančia nuostata siejamas normas;
(11)
nustatant gamintojo arba gamintojų fondo vidutinį savitąjį išmetamo CO2 kiekį, pagal Reglamento (ES) 2019/ 631 4 straipsnio 3 dalį atsižvelgiama tik į 95 % 2020 kalendoriniais metais užregistruotų to gamintojo ar fondo naujų lengvųjų automobilių, atrinktų pagal jų išmetamų teršalų kiekį;
(12)
pagal Reglamento (ES) 2019/631 5 straipsnį apskaičiuojant lengvųjų automobilių gamintojų vidutinį savitąjį išmetamo CO2 kiekį, kiekvienas naujas lengvasis automobilis, kurio savitasis išmetamo CO2 kiekis yra mažesnis nei 50 g CO2/km (NEDC), 2020 kalendoriniais metais skaičiuojamas kaip 2 lengvieji automobiliai, taikant ne didesnį kaip 7,5 g CO2/km ypatingąjį kreditą kiekvienam gamintojui ar gamintojų fondui;
(13)
apskaičiuojant vidutinį savitąjį išmetamo CO2 kiekį atsižvelgiama į išmetamo CO2 kiekio sumažėjimą, pasiektą naudojant naujoviškas technologijas, kuriomis, kaip įrodyta, prisidedama prie išmetamo CO2 kiekio mažinimo ir kurias Komisija patvirtino pagal Reglamento (ES) 2019/631 11 straipsnį (toliau – ekologinės naujovės), neviršijant bendro 7 g CO2/km įnašo kiekvienam gamintojui arba gamintojų fondui.
2020 kalendoriniais metais atsižvelgiama tik į pagal NEDC nustatytą išmetamo CO2 kiekio sumažėjimą dėl ekologinių naujovių;
(2) 2017 m. birželio 2 d.
Komisijos įgyvendinimo reglamentas (ES) 2017/1153, kuriuo nustatoma dėl reglamentuojamos bandymo procedūros pakeitimo reikalingų koreliacijos parametrų nustatymo metodika ir iš dalies keičiamas Reglamentas (ES) Nr.
1014/2010 (OL L 175, 2017 7 7, p. 679).
(3) 2017 m. birželio 2 d.
Komisijos įgyvendinimo reglamentas (ES) 2017/1152, kuriuo nustatoma dėl reglamentuojamos lengvųjų komercinių transporto priemonių bandymo procedūros pakeitimo reikalingų koreliacijos parametrų nustatymo metodika ir iš dalies keičiamas Įgyvendinimo reglamentas (ES) Nr. 293/2012 (OL L 175, 2017 7 7, p. 644).